
Kada da započnem svoju djecu podučavati vjeri?


* 
* 
* 
* 
* 
* 
* 

 
Kada da započnem svoju djecu podučavati vjeri?

Podučavanje djece započinje kada ona dostignu doba razaznavanja, i tada započinje poučavanje djece islamskom odgoju, zbog riječi Poslanika, sallallahu alejhi ve sellem:”Naređujte svojoj djeci ***[namaz](https://pitajucene.com/search/Namaz/questions/ "Pretraži pitanja o namazu")*** kada budu imali sedam godina,a udarite ih zbog namaza kada napune deset, i rastavite ih u postelji.” Kada dijete dostigne doba raspoznavanja, tada njegovom roditelju biva naređeno da dijete podučava, lijepo odgaja i nauči Kur’anu, i onome što je lahko od hadisa, te šerijatskim propisima koji odgovaraju njegovim godinama, poput uzimanja abdesta, načina klanjanja, te dovama koje će učiti kada spava, budi se, jede i pije. Dijete u godinama razaznavanja može razumjeti ono što mu je naređeno i zabranjeno,te će mu roditelj zabraniti i nedolične postupke i pojasniti mu da te neprimjerene postupke ne smije činiti, poput laganja, prenošenja tuđih riječi i tome sličnog. Tako će dijete, što je veoma bitno, odmalena biti odgajano na dobru, a mnogi ljudi toga nisu svjesni kada je u pitanju ***[odgoj](https://pitajucene.com/search/odgoj/questions/ "Pretraži pitanja o odgoju")*** njihove djece.Mnogi ljudi ne vode brigu o odgajanju svoje djece i ne usmjeravaju ih ka ispravnom odgoju, već ih ostavljaju i zapostavljaju, ne naređuju im namaz, niti ih upućuju ka dobru. Otuda njihova dijeca odrastaju neznanju, naviknuta na neprimjerena i loša djela, družeći se sa pokvarenjacima po ulicama, zapostavljajući školovanje, a sve to zbog nebrige njihovih očeva, koji će za njih biti pitani. Allah Uzvišeni zadužio je roditelje brigom o djeci, kako to kaže ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahualejhi ve sellem:”Naređujte svojoj djeci namaz kada budu imali sedam godina,a udarite ih zbog namaza kada napune deset, i rastavite ih u postelji.”Ovo je naredba koja zadužuje roditelja, otuda onaj ko ne naređuje svojoj djeci namaz, biva neposlušan Poslaniku, sallallahu alejhi ve sellem, i čini zabranjeno (***[haram](https://pitajucene.com/search/haram/questions/ "Pretraži pitanja o haramu")***) djelo, i propušta ono što je njegova dužnost (***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")***) kojom ga je Poslanik, sallallahu alejhi ve sellem,zadužio. Također Poslanik, sallallahu alejhi ve sellem, rekao je:”Svi ste vi pastiri i svi ćete biti pitani i odgovorni za svoja stada.”Pojedini roditelji, nažalost, zauzeti dunjalučkim poslovima, ne osvrću se na svoju djecu, niti im bilo šta od svoga vremena posvećuju,naprotiv sve njihovo vrijeme posvećeno je dunjaluku. Ova ogromna opasnost nevođenja brige o odgoju djece, koja se raširila u islamskim zemljama donijela nam je gubitke i propast i za ***[dunjaluk](https://pitajucene.com/search/Dunjaluk/questions/ "Pretraži pitanja o dunjaluku")*** i za vjeru,a nema snage niti moći osim u Allaha Velikog. 87 (Šejh ***[Salih Fevzan](https://pitajucene.com/search/Fevzan/answers/ "Pretraži odgovore od šejh Salih Fevzan")***)


87 Munteka min fetava, šejh Salih Fevzan (5/297).


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: ***[Jusuf b.Muhammed b.Ibrahim el-Atik](https://pitajucene.com/search/Jusuf+b.Muhammed+b.Ibrahim+el-Atik/answers/ "Pretraži odgovore od šejh Jusuf b.Muhammed b.Ibrahim el-Atik")***


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


